Lav et referat af nedenstående tekst:

Tekst:
For de fleste i Aalborg går Akari Loliha Sisto under navnet Netto-Akari. Han er en lille fyr med en stor personlighed og et altid smilende ansigt, som man ofte kan møde i en af Aalborgs Netto-butikker - enten på Vesterbro, Eternitten eller i Danmarksgade. Men Akari er også bror til fodboldspilleren Pione Sisto. Og spoler man lidt tilbage i hukommelsen, husker man måske det noget utraditionelle pressemøde for et par år siden, hvor Pione Sistos debut på A-landsholdet blev fejret af drengenes forældre med en vaskeægte sudansk krigsdans. Nogenlunde samme scenarie udspillede sig for nylig, da Akari Loliha Sisto dimitterede som civilingeniør fra Aalborg Universitet. Her kvitterede meget stolte forældre med endnu en dans - men denne gang i et noget mere civilt antræk, jakkesæt og kjole. Fejringen er blevet fanget på video af Aalborg Universitet, og opslaget er på nuværende tidspunkt vist mere end 150.000 gange og delt mere end 200 gange.

Referat:
Netto-Akari er blevet færdig som civilingeniør - og det blev fejret med både dans og kram til dekanen af hans forældre.